Στην Ελλάδα εκδόθηκε προχθές ο 40χρονος Elvis Gjergji, μέλος της σπείρας αλλοδαπών που κατηγορείται για τη δολοφονία του επιχειρηματία Αλέξανδρου Σταματιάδη, ξημερώματα Μεγάλης Δευτέρας, στις 2 Απριλίου 2018.

Ο 40χρονος ήταν κρατούμενος σε φυλακή του Βελγίου, καθώς είχε συλληφθεί από την Interpol, για τον εν ψυχρώ πυροβολισμό του επιχειρηματία, κατά την εισβολή στο σπίτι του στην Κηφισιά.

Μαζί με άλλα τέσσερα άτομα, που κρατούνται σε ελληνικές φυλακές, εκ των οποίων το ένα για ληστεία, κατηγορούνται ότι έχουν διαπράξει 69 διαρρήξεις σε σπίτια 12 διαφορετικών νομών από το Νοέμβριο του 2017 έως τον Απρίλιο του 2018.